b'\n_START_ARTICLE_\nHresta\xc4\x8d\n_START_PARAGRAPH_\nHresta\xc4\x8d je balet v dveh dejanjih (treh slikah) in je plesna uspe\xc5\xa1nica vse od njegove krstne izvedbe. Narejen je po pripovedki E.T.A. Hoffmanna, glasbo pa je napisal Peter Ilji\xc4\x8d \xc4\x8cajkovski, ki je najprej napisal samo orkestralno suito, leto dni pred svojo smrtjo pa je pripravil tudi verzijo za celove\xc4\x8derni balet. Koreografijo je pripravil Lev Ivanov, libreto pa je napisal Marius Petipa. Prvi\xc4\x8d je bil uprizorjen 18. decembra 1892. Balet je posebej primeren za uprizarjanje v bo\xc5\xbei\xc4\x8dnem in novoletnem \xc4\x8dasu, saj je fantazijska zgodba o Mi\xc5\xa1jemu kralju in do\xc5\xbeivetjih v svetu sla\xc5\xa1\xc4\x8dic imenitna predstava za otroke in mladino, hkrati pa tudi posladek za ljubitelje klasi\xc4\x8dnega baleta. Balet Hresta\xc4\x8d je dokaz, da je znal navadno oto\xc5\xbeni \xc4\x8cajkovski pisati tudi ljubko in o\xc4\x8darljivo glasbo, primerljivo z Mozartovo._NEWLINE_V Londonu ga je imenitno predstavil Rudolf Nurejev, v New Yorku pa je \xc5\xbee leta 1954 pripravil izvirno predstavo George Balanchine in do leta 1970 so ga igrali kar petstokrat._NEWLINE_V Sloveniji je bil prvi\xc4\x8d uprizorjen leta 1979 v Operi Ljubljanska Drama.'